 ዝዀነ ዀይኑ ናብ ዛንታይ ክምለስ ... ብ 1971 ኣብ ክልተ ኣውቶቡሳት ሰታየ ተጻዒንና ኣብ ኣዲስ ኣበባ ምስ በጻሕና ጽቡቕ ምቅብባልዩ ተገይሩልና ኣብኡ ዝነበሩ ኤርትራውያን ብሓቂ ሓያላትን ተባዓትን ሃገራውያንዮም ነይሮም ምናዳ ተምሃሮ ዩኒቨርሲቲ ትበርህ ተስፋሁነይ ነፍሳ ይምሓር ኮኾብ ማ.ት.ኣያ ነይራ - ኵሉዩ ዝፈትዋ ነይሩ እናበለ ሑሴን ዕላሉ ቀጸለ ሓደ ምሸት ምርኢትና ምስ ወዳእና ሓደ ኢትዮጵያዊ ጋዜጠኛ ቃለ-መሕተት ከግብራ ጽግዕ ኢሉ ከዛርባ ጀመረ እቲ እዋንቲ እቲ ገዛና ዓቢ ህድሞ - ትዃን ቍንጪ መሊኡዎ እናበለት ትደርፈሉ ዝነበረ እዋንዩ ነይሩ ሽዑ ዝነበረ ኤርትራዊ ሃገራውነት ሓያል እዩ ነይሩ እንተ ትበርህ ኣምሓርኛ ብዙሕ ኣይርድኣንዩ ነይሩ - ከም ሓቂ እውን ንቕጽ ዝበለት ሓያል ባህርይ ዘሎዋ ኣዝያ ብሃገራውነት ዝተቓነየት ሰብ ስለ ዝነበረት ንቋንቋ ኣምሓርኛ ክትዛረበሉ እውን ኣይትደልንያ ነይራ ስለዚ እቲ ዝርርብ ብኣስተርጓማይ ከም ዝከናወን ተገብረ እቲ ጋዜጠኛ ንመጀመሪቲ ቃለ-መሕትት ክዀኖ ኢሉ ብኣምሓርኛ ወሪት ትበርህ ዕድሜኺ ክንደይዩ? 